د ننګرهار نمایندګۍ لومړنیو مرستو مدیریت له لوری شېرزادو کې ۳۰ رضاکارانو ته دوه ورځنی ټرینیګ ور کړل شو. نن شنبه د روان سپوږمیز کال د جمادی الاولی په نېټه د ننګرهار نمایندګۍ د لومړنیو مرستو مدیریت له لوری د ننګرهار شېرزادو ولسوالۍپه سرخاب کلی کې د ټولنې ۳۰ رضاکارانو ته، چې نیم یې نارینه او پاتې نور یې ښځنیه وې، د لومړنیو روغتیایی مرستو دوه ورځنی ټرینیګ ور کړل شو. د یادولو وړ ده، چې تر دې وړاندې هم د ننګرهار نمایندګۍ د لومړنیو مرستو مدیریت له لوری د ننګرهار خوږیاڼو، پچیراګام، هسکه مېنه، مومند درې او کوټ ولسوالیو کې د ټولنې رضاکارانو ته د لومړنیو مرستو په برخه دا ډول ټرینیګونه ور کول شوی دی.